《题管社山杨园同徐孚琯》
清代·薛锦堂

何年卜筑榜崡岈，四望烟波静不哗。峭壁撑空惊鸟雀，疾雷起壑走龙蛇。

闲探溪水梁鸿宅，遥指扁舟少伯家。豪杰名园留硕果，短墙犹放碧桃花。

作者简介：薛锦堂，（1771--1839），字播珊，或作捂衫，一字旦华，号芗圃。清金匮人。嘉庆四年(1799)邑庠生。究心汉学,奉郑、许为圭臬。著有《芗圃吟草》、《清节楼诗钞》。